|  |  |  |
| --- | --- | --- |
| **Eil. Nr.** | **KLAUSIMAS** | **ATSAKYMAS** |
|  | Ar planuojami organizuoti mokymai? | CPVA organizavo mokymus pareiškėjams 2020 m. sausio 29 d bei 2020 vasario 5 d. Mokymų medžiagą rasite sekdami nuorodą: <https://www.cpva.lt/data/public/uploads/2020/02/mokymai_2020_01.pdf> |
|  | Ar tinkamos projekto išlaidos, kurios jau yra pradėtos įgyvendinti? | Pagal Lietuvos Respublikos Vyriausybės 2019 m. sausio 23 d. nutarimu Nr. 85 patvirtinto Sporto rėmimo fondo lėšomis finansuojamų sporto projektų finansavimo tvarkos aprašo (toliau – Aprašas) 10 p. ir Lietuvos Respublikos švietimo, mokslo ir sporto ministro 2019 m. lapkričio 29 d. įsakymu Nr. V-1415 patvirtinto Kvietimo teikti paraiškas 2020 metų Sporto rėmimo fondo lėšomis finansuojamiems projektams, skirtiems esamų sporto bazių plėtrai, priežiūrai ir remontui, atrinkti (toliau – Kvietimas) 22 p. esamų sporto bazių plėtros, priežiūros ir remonto srities projektų tinkamomis gali būti pripažintos tik nuo projekto įgyvendinimo pradžios patirtos išlaidos. Projekto įgyvendinimo laikotarpis turi prasidėti nuo projekto įgyvendinimo sutartyje nurodyto termino (kuris negali būti ankstesnis nei sutarties pasirašymo data). |
|  | Ar konkurse gali dalyvauti tik planuojamo atnaujinti turto savininkas? Ar turtas gali priklausyti ne pareiškėjui, o partneriui? | Vadovaujantis Lietuvos Respublikos švietimo, mokslo ir sporto ministro 2019 m. vasario 14 d. įsakymu Nr. V-123 patvirtintų Sporto rėmimo fondo lėšomis finansuojamų sporto projektų, skirtų esamų sporto bazių plėtrai, priežiūrai ir remontui, finansavimo ir administravimo taisyklių (toliau – Taisyklės) 27 p. Fondo lėšomis gali būti tvarkomi, remontuojami, rekonstruojami tik tie statiniai, kurie **pareiškėjui priklauso nuosavybės teise arba yra perduoti valdyti panaudos, patikėjimo ar nuomos pagrindais**.  Aprašo 9 p. ir Taisyklių 13 p. nustato, kad paraišką, kai sporto projektą įgyvendina daugiau nei vienas juridinis asmuo, turi teisę teikti tik vienas juridinis asmuo, kitus juridinius asmenis paraiškoje nurodant kaip sporto projekto partnerius.  Pagal pirmiau nurodytas nuostatas pareiškėjais gali būti turto savininkai ir juridiniai asmenys, kurie turtą valdo panaudos, patikėjimo arba nuomos pagrindais.  Tais atvejais kai turtas nuosavybės teise priklauso savivaldybei, o paraišką teikia savivaldybės administracija, savivaldybės administracijos nuostatuose arba savivaldybės tarybos sprendime turi būti numatyta, kad savivaldybės administracijai pavesta organizuoti ir kontroliuoti Savivaldybės turto valdymą ir naudojimą. |
|  | Kaip pagrįsti suplanuotą darbų ir jiems reikalingų medžiagų kainą?  Ar galima pateikti nuorodas į parduotuvių tinklapius? | Kartu su paraiška turi būti pateikti 4 tiekėjų pasiūlymai (kurie turėtų būti detalūs, kad būtų galima palyginti, ar visos medžiagos ir darbai įvertintos vienodai). Projekto sąmatoje reikia įrašyti tų 4 tiekėjų pasiūlymų vidurkį. Skaičiavimai turėtų būti aprašyti projekto sąmatos dalyje „Išlaidų pagrindimas (detalizavimas) ir (arba) pastabos“ (Excel F stulpelis), visi 4 tiekėjų pasiūlymai turi būti pridėti. Medžiagas remontui paprastai įvertina preliminarų pasiūlymą teikiantys rangovai.  Jei numatoma įsigyti būtiną sporto įrangą, kuri užtikrins sporto bazės naudojimą pagal paskirtį, ir šias prekes galima rasti parduotuvių tinklapiuose ar skelbiamuose kaininkuose, turi būti pridėtos nuorodos ar ekrano foto fiksacijos į ne mažiau kaip 4 skirtingų tiekėjų puslapius. Šiuo atveju į projekto sąmatą taip pat turi būti įrašytas siūlomų kainų vidurkis. |
|  | Projekto sąmatos formoje nurodyta, kad grindžiant išlaidas privaloma pateikti 4 tiekėjų komercinius pasiūlymus.  Ar yra galimos alternatyvos? pvz.:  a) pateikti pareiškėjo turimas ir galiojančias sutartis (pvz. turimą techninio projekto ekspertizės paslaugų sutartį su joje esančiais įkainiais) ?  b) pateikti atestuotų ekspertų parengtą objekto sutvarkymo suvestinę, objektinę ir lokalines sąmatas?  c) inžinerines paslaugas (projektavimą, ekspertizę, techninę ir projekto vykdymo priežiūrą) grįsti VĮ Statybos produkcijos sertifikavimo centro patvirtintais bendraisiais ekonominiais normatyvais (statinių statybos skaičiuojamųjų kainų nustatymui) ? | Šiais metais kainai pagrįsti prašome pateikti 4 tiekėjų/rangovų kainų pasiūlymus (jų formai reikalavimai nėra keliami, tačiau pasiūlymai tarpusavyje turi būti palyginami), išskyrus darbo užmokesčio skaičiavimą. Darbo užmokesčiui pagrįsti turi būti pateikta informacija darbdavio nustatytus vidutinio darbo užmokesčio įkainius (taikomus atitinkamai pareigybei) padaugintus iš trukmės. Jei pasirenkamas kitoks darbo užmokesčio apskaičiavimo būdas, pateikiamas pagrindimas.  Alternatyvūs kainos pagrindimo būdai nebus laikomi tinkamais, išskyrus tuos atvejus, kai pareiškėjas turi jau pasirašytą pirkimo sutartį. |
|  | Ar galima teikti paraišką naujai sporto bazei įrengti turimose patalpose? | Pagal Kvietimo 18 p. finansavimas gali būti skiriamas tik Lietuvos Respublikos teritorijoje esamoms sporto bazėms, **kuriose vyksta (vyko) pratybos, varžybos ar kiti sporto renginiai per pastaruosius metus.** |
|  | Ar statinys turi būti sporto paskirties? | Statinys nebūtinai turi būti sporto paskirties, tačiau jame pagal Lietuvos Respublikos teisės aktuose nustatytą tvarką turi būti leidžiama sporto veikla. |
|  | Ar organizacija gali dalyvauti keliose paraiškose teikiamose šiam Kvietimui kaip partneris? Ar būdama pareiškėja viename projekte, gali tame pačiame Kvietime dalyvauti kito projekto paraiškoje kaip projekto partneris? | Ne, nes vadovaujantis Aprašo 29 p. vienas pareiškėjas vienai finansuojamai veiklos sričiai gali teikti tik vieną paraišką. Tas pats pareiškėjas negali teikti paraiškų tai pačiai finansuojamai veiklos sričiai kaip jungtinės veiklos grupės narys ar kitu teisiniu pagrindu veikiantis sporto projekto partneris.  Pareiškėjui pateikus daugiau kaip vieną paraišką tai pačiai finansuojamos veiklos sričiai, visos pareiškėjo pateiktos paraiškos nevertinamos (nebent pareiškėjas pateikdamas paraišką raštu atsisako anksčiau pateiktos paraiškos). |
|  | Ar galime įsigyti įrangą ir (arba) aikštelės dangą teikdami paraišką šiam Kvietimui? | Kai esamą sporto bazę planuojama atnaujinti atliekant statybos darbus, paraiškose galima nusimatyti aikštelės dangos ir įrangos, būtinos atnaujinamai sporto bazei funkcionuoti (pavyzdžiui, krepšinio stovai su lankais krepšinio salės remonto darbams, futbolo vartai futbolo aikštės atnaujinimo darbams, tribūnos aikštynui ir pan.) įsigijimą.  Išlaidos nėra tinkamos finansuoti, jei statybos darbų neplanuojate atlikti ir norite įsigyti tik įrangą arba specialią aikštelė dangą, kuriai įrengti statybos darbai nereikalingi. |
|  | Ar leidžiama nauja statyba (kaip statybos rūšis) Sporto rėmimo fondo projektuose? | Nauja statyba, kaip statybos rūšis, Sporto rėmimo fonduose tinkama tik tais atvejais, kai tai planuojama atlikti jau esančioje sporto bazėje. Naujai sporto bazei sukurti Sporto rėmimo fondo lėšos neskiriamos.  Pavyzdžiai:  Jeigu esamame aikštyne, kuriame daugiau kaip 1 metus vykdomos teniso, futbolo sporto veiklos, norima pastatyti ir krepšinio aikštelę, išlaidos būtų tinkamos.  Jeigu pareiškėjas nori šalia sporto salės įrengti krepšinio aikštelę lauke, išlaidos būtų netinkamos. |
|  | Pridedamų dokumentų sąraše nurodyta, kad reikia pateikti „Kvietimo sąlygų 16.1. punkte nurodytiems reikalavimams pagrįsti, pareiškėjas ir partneris (kai pasitelkiamas) teikia Informatikos ir ryšių departamento pažymą. Teikiamas dokumentas turi būti išduotas ne anksčiau kaip 60 (šešiasdešimt) dienų iki projekto paraiškų pateikimo termino pabaigos.“  Ar galima vietoj šio dokumento pateikti VĮ Registrų centro kompetentingų institucijų tvarkomų jungtinių duomenų apie viešųjų pirkimų procedūroje dalyvaujantį tiekėją (juridinį asmenį) pažymą? | Ne. turi būti pateikta Informatikos ir ryšių departamento pažyma.  VĮ Registrų centro kompetentingų institucijų tvarkomų jungtinių duomenų apie viešųjų pirkimų procedūroje dalyvaujantį tiekėją (juridinį asmenį) pažyma neatitinka visų reikalavimų, nustatytų Lietuvos Respublikos sporto įstatymo 20 str.  Vadovaujantis Lietuvos Respublikos sporto įstatymo 20 str. 1 d. 7 p., į Informatikos ir ryšių departamentą prie Lietuvos Respublikos vidaus reikalų ministerijos **kreiptis minėtuose punktuose nurodyti duomenų subjektai** (juridinio asmens vadovas, kolegialaus valdymo organo vadovas, asmuo, turintis teisę juridinio asmens vardu sudaryti sandorį, buhalteris (buhalteriai) ar kitas (kiti) asmuo (asmenys), tvarkantis (tvarkantys) juridinio asmens apskaitą) **turėtų atskirai**. Galimybė kreiptis vienam subjektui (pvz. juridiniam asmeniui) gali būti realizuota bendrąja tvarka, pateikiant kitų subjektų sutikimus bei patvirtintas asmens tapatybę patvirtinančių dokumentų kopijas.  Atkreipiame dėmesį, kad biudžetinėms įstaigoms reikalavimas pateikti šiame punkte minimą pažymą yra netaikomas. |
|  | Kur rasti paraiškos formą? | Paraiškos teikiamos internetu: <https://cpva.submittable.com/submit/701de0c5-835f-4fb8-8c20-cce5dd42d564/paraiska-dl-sporto-rmimo-fondo-lsomis-finansuojamo-sporto-projekto-skirto-esa>  Jei pirmą kartą teikiate paraišką, reikia susikurti paskyrą paspaudus nuorodą „Create Your Account“. Paraiškos forma bus matoma tik susikūrusiems projekto paskyrą vartotojams. |
|  | Ar gali pareiškėjui turtas priklausyti subnuomos pagrindu? | Pareiškėjui turtas gali būti perduotas pagal subnuomos sutartį.  Turtas turi būti subnuomotas pagal CK 6.490 str. nustatytas sąlygas - nuomininkas turi teisę subnuomoti išsinuomotą daiktą tiktai gavęs rašytinį nuomotojo sutikimą, jeigu ko kita nenustato sutartis. Subnuomos sutarties terminas negali būti ilgesnis už nuomos terminą.  Taip pat svarbu akcentuoti, kad Kvietimo ir Taisyklių sąlygas turi atitikti tiek subnuomos, tiek nuomos (pagal kurią turtas subnuomojama) sutartys:  1. turtas turi būti perduotas ne trumpesniam kaip 3 metų terminui po projekto įgyvendinimo laikotarpio pabaigos. Teisė (nuosavybės, panaudos, patikėjimo ar disponavimo) į nekilnojamąjį turtą turi būti įgyta iki paraiškų pateikimo termino pabaigos;  2. turi būti aptarta sąlyga, kad šalys negali nutraukti sutarties prieš terminą, išskyrus atvejį, kai nuomotojas nusprendžia nuosavybėn perleisti sklypą ir (ar) pastatą, ir (ar) patalpas nuomininkui. |
|  | Kokius tarptautinius strateginius dokumentus projekto paraiška turi atitikti? | Tarptautinių strateginių dokumentų pavyzdžiai:   1. Council of Europe committe of ministers, recommendation No. R (92) 14 REV of the committe of ministers to member states on the revised code of sports ethic - <http://isca-web.org/files/CoE%20documents/Sport%20Code%20of%20Ethics%20by%20Council%20of%20Europe.pdf> 2. Europos sporto chartija - Council of Europe committe of ministers, recommendation No. R (92) 13 REV of the committe of ministers to member states on the revised European sports charter; <https://rm.coe.int/16804c9dbb> |
|  | Kaip bus skaičiuojama, kad įgyvendinus projektą atnaujintoje sporto bazėje nuolatos sportuos daugiau nei 300 asmenų? Ar tai turi būti unikalūs asmenys? | Tai turi būti unikalūs asmenys, kurie bent vieną kartą per savaitę sportuos apsibrėžiant mėnesio laikotarpiu.  Kitą mėnesį gali būti deklaruojami kiti nuolatiniai asmenys. |
|  | Kam skirtos viešinimo priemonės? | Viešinimo priemonės turi būti skirtos projekto ir Sporto rėmimo fondo viešinimui. Viešinimo priemonės neturi būti skirtos išskirtinai pareiškėjo veiklos viešinimui. |
|  | Ar aukšto meistriškumo sportininkai yra tinkama tikslinė grupė? | Ne. Aukšto meistriškumo sportininkai neatitinka šio kvietimo tikslo (Teikiami projektai turi prisidėti prie sporto bazių prieinamumo didinimo, sąlygų įvairaus amžiaus ir poreikių asmenų fiziniam aktyvumui gerinimo ir organizuotai sportuojančių asmenų skaičiaus didėjimo).  Projektu turėtų būti siekiama prisidėti prie nuolatinio ir reguliaraus visuomenės fizinio aktyvumo skatinimo, o ne pavienių renginių (pvz. varžybų organizavimo). |
|  | Ar gali juridinis asmuo „X“ būti pareiškėju, jei juridiniam asmeniui „X“ nuosavybės teise priklauso turtas (pvz. stadiono takai), bet minėtas turtas yra panaudos sutartimi (ar nuomos sutartimi) perduotas naudoti juridiniam asmeniui „Y“ | Taip, juridinis asmuo „X“ gali būti pareiškėju, nors jam nuosavybės teise priklausantis turtas yra perduotas naudotis kitam juridiniam asmeniui (jei panaudos ar nuomos sutartyje nenumatyta apribojimų).  Tačiau tokiu atveju juridinis asmuo „Y“ irgi gali būti pareiškėju, jei sutartis atitinka nustatytus reikalavimus Kvietimo 19 p. Taip pat juridinis asmuo „Y“ tokio projekto atveju gali būti pasitelkiamas kaip partneris. |
|  | Kas iš esmės pasikeitė atlikus Kvietimo sąlygų pakeitimą, kuris buvo patvirtintas Lietuvos Respublikos švietimo, mokslo ir sporto ministro 2020 m. vasario 13 d. įsakymu Nr. V-199? | 1. Pasikeitė šiuo Kvietimu paskirstoma Fondo lėšų suma – 2 862 769,00 Eur (buvo 3 383 869,00 Eur). Atsižvelgiant į rodiklių įstatymą 521100,00 Eur buvo rezervuojama. Ši suma galės būti panaudojama tik tuo atveju, jei Lietuva pasieks jai nustatytus rodiklius.  2. Patikslintas Kvietimo sąlygų 18. p. nurodytas esamos sporto bazės apibrėžimas – „Finansavimas gali būti skiriamas tik esamoms sporto bazėms Lietuvos Respublikos teritorijoje. **Šiame kvietime esama sporto bazė suprantama kaip statinys, kuriame leidžiama sportinė veikla, arba sporto paskirties ir sporto inžineriniams statiniams skirtas žemės sklypas, kuriame vyksta arba vyko sporto pratybos, varžybos ir (arba) kiti sporto renginiai per pastaruosius (2019 ir 2020) metus**.“. |
|  | Ar savivaldybės tarybos sprendimas dėl prisidėjimo nuosavomis lėšomis galės būti priimtas po paraiškų pateikimo termino pabaigos, jei iki paraiškų pateikimo nespės įvykti Tarybos sprendimas? | Ne, Tarybos sprendimas turi būti priimtas iki paraiškų pateikimo termino pabaigos. |